Nyt valitkaa!
Nyt valitkaa!
 Joko lepo ja yö,
 Tai taisto ja työ.

 Nyt valitkaa!
 Joko toivottuus,
 Tai se usko uus,
 Se usko, mi surman vuorotkin siirtävä on,
 Joka hakatun haudankin paatehen piirtävä on:

 Kuolematon.

 Nyt valitkaa!
 Joko orjan mieli
 Ja orjan kieli
 Ja orjan omatunto,
 Tai Suomen mieli
 Ja Suomen kieli
 Ja Suomen tunto ja kunto.

 Nyt valitkaa!
 Joko kulta ja kullan kunniaa,
 Tai vapaa maa.

S[everi]. N[yman].

Lähde: Työmies 13.9.1900.

Runot
Severi Nyman
Työmies
1900